CELEX: 62011TN0370
Language: bg
Date: 2011-07-08 00:00:00
Title: Дело T-370/11: Жалба, подадена на 8 юли 2011 г. — Полша/Комисия

1.10.2011   
            
            
               BG
            
            
               Официален вестник на Европейския съюз
            
            
               C 290/9
            
         Жалба, подадена на 8 юли 2011 г. — Полша/Комисия
   (Дело T-370/11)
   2011/C 290/12
   Език на производството: полски
   
      Страни
   
   
      Жалбоподател: Република Полша (представител: M. Szpunar, Podsekretarz Stanu, Podsekretarz Stanu)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени изцяло Решение 2011/278/ЕС на Комисията от 27 април 2011 година за определяне на валидни за целия Европейски съюз преходни правила за хармонизираното безплатно разпределяне на квоти за емисии съгласно член 10а от Директива 2003/87/ЕО на Европейския парламент и на Съвета (нотифицирано под номер C(2011) 2772) (ОВ L 130, стр. 1);
            
         
               —
            
            
               да осъди Европейската комисия да заплати съдебните разноски.
            
         
      Правни основания и основни доводи
   
   В подкрепа на жалбата си Република Полша излага следните правни основания:
   
               1.
            
            
               Първо правно основание:
               
                           —
                        
                        
                           нарушение на член 194, параграф 2, втора алинея ДФЕС, във връзка с член 192, параграф 2, буква в) ДФЕС, тъй като не се вземат предвид особеностите в отделните държави членки по отношение на горивата и защото продуктовите показатели се изчисляват, като се използват референтните стойности на КПД за природния газ и това гориво се взема за референтно гориво.
                        
                     
         
               2.
            
            
               Второ правно основание:
               
                           —
                        
                        
                           нарушение на принципа на равно третиране, както и на член 191, параграфи 2 и 3 ДФЕС, тъй като при изготвянето на оспорваното решение не се вземат предвид разликите в положението в отделните региони на Европейския съюз.
                        
                     
         
               3.
            
            
               Трето правно основание:
               
                           —
                        
                        
                           нарушение на член 5, параграф 4 ДЕС (принцип на пропорционалността), защото продуктовите показатели в оспорваното решение се определят въз основа на много по-рестриктивни критерии, отколкото е необходимо за постигането на целите на Директива 2003/87/ЕО.
                        
                     
         
               4.
            
            
               Четвърто правно основание:
               
                           —
                        
                        
                           нарушение на член 10a, във връзка с член 1 от Директива 2003/87/ЕО и липса на компетентност на Европейската комисия да приеме оспорваната мярка.